
Acatistul Sfintei muceniţe Perpetua 
(s.v. 1 februarie / s.n. 14 februarie) 


Sfintele muceniţe Perpetua şi Felicitas (s.v. 1 februarie / s.n. 14 februarie): 


https://www.academia.edu/45581213/Sfintele_muceni 9% C5 9 A3e_ Perpetua 9% C5%9Fi_Fel 
icitas 1 februarie 


https://archive.org/details/sf.-perpetua-si-felicitas 


https://www2.slideshare.net/steaemy 1/sf-perpetua-si-felicitas 

Materiale despre Sfintele muceniţe Perpetua şi Felicitas: 


https://archive.org/details/Qsteaemy?query=Perpetua 


https://www.slideshare.net/steaemy 1/search_my_uploads?type=&new=&ag=Perpetua 


Mucenicia Sfintelor Perpetua şi Felicitas (video tradus): 

https://archive.org/details/sfanta-perpetua-mucenicia 
KA 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

Troparul Sfintei muceniţe Perpetua (glasul al S-lea): Odraslă din neamul cel mai 
slăvit şi stea luminoasă din Asfinţit, minunat ai strălucit dintre norii păgâneşti și, cu 
râvnă, te-ai jertfit, Perpetua pentru Domnul, cunună cerească luând şi pe tirani ruşi- 
nând. 


Condacul Sfintei muceniţe Perpetua (glasul al 3-lea): Din norodul păgânesc ai 
odrăslit, muceniţă şi la neamul creştinesc te faci mireasmă de taină. Neamul tău îşi 
face nume cu vitejia, tu în schimb te proslăveşti cu mucenicia şi, cu Îngerii la ce- 
ruri, te veseleşti Perpetua. Roagă-te lui Hristos Dumnezeu să mântuiască sufletele 
noastre! 


Condacul 1 

Sfintei Perpetua, muceniţă a lui Hristos, Dumnezeul nostru, îi aducem laude şi cân- 
tări căci nu s-a înspăimântat de chinurile păgânilor şi a stat biruitoare morții celei 
pământeşti, dobândind cununa cea cerească. lar tu, Sfântă muceniță Perpetua, care 
acum te veselești în Raiul cel mult dorit de noi, ai grijă de sufletele noastre căci 
alergăm la tine și cu lacrimi îți strigăm: Bucură-te, Sfântă muceniță Perpetua, 
aducând biruinţă neîncetată în lupta cu vrăjmaşii văzuți şi nevăzuţi! 


Icosul 1 

Îngerii din ceruri s-au mirat de dragostea ta pentru lisus Hristos, Mântuitorul sufle- 
telor noastre, căci ţi-ai mărturisit până la moarte iubirea pentru EI, Sfântă muceniță 
Perpetua, fiind primită în Cetele cereşti. Iar noi ne închinăm jertfei tale şi te che- 
măm: 

Bucură-te, tănără la trup dar plină de înţelepciune; 

Bucură-te, cea luminată de învăţătura Evangheliei; 

Bucură-te, crezând doar în lisus Hristos şi murind pentru EI; 

Bucură-te, lăsând deoparte deşertăciunea lumească; 

Bucură-te, cea neoprită de la mărturisirea credinţei; 

Bucură-te, neînfricată mireasă a lui Dumnezeu Fiul; 

Bucură-te, făclie arzătoare de dragostea pentru Hristos; 

Bucură-te, lumină ce aduci bucurie celor întemnițați; 

Bucură-te, lăsând toate bogăţiile lumești pentru Împărăţia lui Dumnezeu; 
Bucură-te, înger pământesc ce ai devenit prin jertfă de sânge, înger ceresc; 
Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuţi! 


Condacul 2 

Stăpână fiind pe simțirea ta, Sfântă muceniţă Perpetua, nu te-ai lăsat înfricoşată de 
păgâni, ci, plină de bucurie, ţi-ai făcut sufletul mireasă a lui Hristos. lar noi te lău- 
dăm şi li mulțumim lui Dumnezeu pentru jertfa ta: Aliluia! 


Icosul 2 

Fiică a celei mai vestite familu din Carhidon, ai fost învățată în toate ştiinţele lu- 
meşti de mică, Sfântă muceniță Perpetua, ajungând vestită pentru înțelepciunea ta 
pământească. Însă Domnul, care îi iubeşte pe ai Lui şi nu îi lasă pradă vrăjmașului, 
te-a luminat şi cu cunoaşterea cea dătătoare de Viaţă veşnică, devenind creştină 
prin Rufina, slujnica mamei tale Iulia care a adus-o la credinţă şi pe aceasta. Multă 
bucurie s-a făcut atunci în Cer, iar noi ne închinăm voii lui Dumnezeu și te lăudăm: 
Bucură-te, minunată tânără devenind creștină, prin Rufina; 

Bucură-te, schimbându-te la faţa sufletului, precum Mântuitorul pe Tabor; 
Bucură-te, înnoindu-ți răsuflarea prin darul Duhului Sfânt la Botez; 

Bucură-te, renăscând din apa Botezului, ca un ghiocel după iarnă; 

Bucură-te, respirând aerul înmiresmat al celor ce Îl urmează pe Hristos Dumnezeu; 
Bucură-te, simțind în adâncul inimu cum Hristos este Iubire; 

Bucură-te, fiind gata să mori pentru această Iubire; 

Bucură-te, lăsându-te plămădită de harul lui Dumnezeu, făcându-te lut moale în 
mâinile Lui; 

Bucură-te, căci Hristos a ars acest lut cu flacăra Sa de nemărginită Putere; 
Bucură-te, devenind vas de nespart în mărturisirea credinţei în El; 

Bucură-te, Sfântă muceniță Perpetua, aducând biruinţă neîncetată în lupta cu 
vrăjmașii văzuţi și nevăzuţi! 


Condacul 3 

Voia lui Dumnezeu se face în toate, așa cum ziua urmează nopții iar primăvara vi- 
ne după iarnă, căci voia Lui a fost să te însoţeşti la vârsta potrivită cu un tânăr cre- 
ştin, general al armatei din Carhidon, Sfântă muceniță Perpetua. Dumnezeu v-a 
binecuvântat căsătoria cu un prunc, dar soţul tău a murit de tânăr mărturisindu-L şi 
el pe Hristos, fiind ucis de păgâni pentru credinţa lui, în Dumnezeu, iar ceata mu- 
cenicilor din Cer a primit cu bucurie sufletul lui încununat de biruința mărturisirii, 
cântând lui Dumnezeu: Aliluia! 


Icosul 3 

După moartea soţului tău, lavra, s-a ridicat mare prigoană în Carhidon împotriva 
creștinilor, Sfântă muceniță Perpetua, fiind arestată şi tu împreună cu sclava ta, Fe- 
licitas şi cu alți tineri creștini, insă nu te-ai înspăimântat, ci ai rămas întărită în cre- 
dinţă, deşi aveai doar 22 de ani. De aceea, te rugăm să primeşti aceste umile cu- 
vinte: 

Bucură-te, slăvind pe Dumnezeu chiar şi în prigoană; 

Bucură-te, nestemată a Bisericii născută în Cer din sânge și suferință; 
Bucură-te, floare curată a mărturisirii Dumnezeului celui Adevărat; 
Bucură-te, aprigă apărătoare a celor nedreptătiți; 

Bucură-te, prietena de nădejde a celor părăsiţi,; 

Bucură-te, minune dumnezeiască şi tinereţe plină de har; 

Bucură-te, cinstită mamă și soție, lăsând lumea pentru Raiul cel veşnic; 
Bucură-te, deschizând uşile temniţei pentru cei închiși pe nedrept; 
Bucură-te, limpezime a minţii când ispitele încearcă să doboare inima; 
Bucură-te, apărătoarea celor ce caută în orice clipă adevărul lui Hristos; 
Bucură-te, Sfântă muceniță Perpetua, aducând biruință neîncetată în lupta cu 
vrăjmaşii văzuţi şi nevăzuţi! 


Condacul 4 

Ai fost închisă în temniţa întunecoasă şi plină de murdărie, din Cartagina, Sfântă 
muceniță Perpetua, dar, prin mijlocirea celor apropiaţi, ai primit oarecare înlesniri, 
putând primi în vizită pe tatăl tău şi pe pruncul cel mic, aşa încât ai mărturisit că 
închisoarea ţi se părea "ca un palat”. Noi ne minunăm de tăria credinţei tale şi ne 
rugăm lui Dumnezeu: Aliluia! 


Icosul 4 

Rugându-te adânc în închisoare, Sfântă muceniţă Perpetua, ai avut o vedenie în ca- 
re te-ai luptat cu diavolul înfățișat sub chipul unui balaur pe care l-ai învins și ai 
intrat biruitoare în Paradis. Acolo ai văzut şezând pe un scaun un bărbat înalt, cu 
părul alb, în haină de păstor, ce ţi-a dat Împărtășanie. Slăvim puterea cu care te-a 
înzestrat Hristos, Dumnezeul nostru şi cu buze pline de dragoste, te lăudăm: 
Bucură-te, căci ai fost închisă în închisoare sub pământ; 

Bucură-te, căci galeriile închisorii erau strâmte, lipsite de lumină şi pline de mur- 
dărie; 

Bucură-te, că toate aceste lipsuri nu te-au descurajat; 

Bucură-te, că vedeai doar flacăra de lumină cerească arzând în inima ta; 

Bucură-te, îndestulându-te cu legământul Vieţii veşnice ce vine ca dar al muceni- 
ciel; 

Bucură-te, cea plină de pace în mijlocul strâmtorărilor; 

Bucură-te, luminându-i pe tovarăşii de suferință cu zâmbetul cel plin de har; 
Bucură-te, cea împărtășită din Cer, ca răsplată a credinţei tale; 

Bucură-te, căci Domnul nu te-a părăsit în nevoinţa ta; 

Bucură-te, ceea ce învingi diavolul şi pentru noi, rugătorii tăi; 

Bucură-te, Sfântă muceniță Perpetua, aducând biruință neîncetată în lupta cu 
vrăjmaşii văzuţi şi nevăzuţi! 

Condacul 5 

În vremea când ai fost dusă înaintea judecătorului pentru întrebare, a venit şi bătrâ- 
nul tău tată, Anon cu pruncul în braţe, Sfântă muceniţă Perpetua. Dar, cu toate la- 
crimile şi toate rugămințile lui, de a-ţi cruța viaţa, pentru hatârul copilului şi pentru 
cinstea familiei, tu, Sfântă Perpetua, ai rămas neînduplecată, iar păgânul tată te-a 
blestemat, căci în mândria lui, de mare sfetnic al ţării, socotea ca cea mai mare ru- 
şine mărturisirea ta pentru Hristos şi nu ştia să Îi cânte lui Dumnezeu: Aliluia! 


Icosul 5 

Nu te-ai lăsat biruită nici de dragostea de tată, nici de blestemele lui, nici de iubirea 
de mamă pentru prunc, Sfântă muceniţă Perpetua, mărturisind că înainte de orice 
eşti datoare să ÎI iubeşti pe Dumnezeu şi doar pentru EI să trăieşti sau să mori, așa 
încât păgânii au hotărât să te dea la moarte chiar de ziua Cezarului, împreună cu 
ceilalți mărturisitori creştini. Ne minunăm de tăria şi de curajul tău, Sfântă Per- 
petua şi te chemăm cu cuvinte de rugăciune: 

Bucură-te, neclinită piatră a credinţei şi a statorniciei; 

Bucură-te, vas de lut devenit aur al harului lui Dumnezeu; 

Bucură-te, cupă sfințită de cuvinte mărturisitoare; 

Bucură-te, căci prin tine şi noi ne întărim în credinţă; 

Bucură-te, lăsând familia după trup pentru familia veşnică din Ceruri; 

Bucură-te, mamă înțeleaptă ce ai ales iubirea pentru Dumnezeu; 

Bucură-te, fiică vitează ce nu ai lăsat bucuria mântuirii pentru bucuria vremelnică; 
Bucură-te, că te chemăm cu dor aprins să ne ajuţi în vremuri grele; 

Bucură-te, că te rugăm să ne cuprinzi în voalul rugăciunilor tale; 

Bucură-te, că te aşteptăm să ne dai curajul și tăria ta în viaţa de creştini; 

Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuţi! 


Condacul 6 

Întoarsă în închisoare, ai avut două noi vedenii, Sfântă muceniţă Perpetua: într-una 
l-ai văzut pe fratele tău, Dinocrate, mort de copil care ţi s-a arătat lângă un bazin cu 
apă din care putea bea spre a se răcori, vesel şi vindecat de boală, iar în altă viziune 
te-ai luptat cu un egiptean urât la înfăţişare, care preînchipuia diavolul, pe care l-ai 
biruit zdrobindu-i capul cu călcâiul. Cel închis deopotrivă cu tine, Saturus, a avut şi 
el o viziune: se făcea că toţi cei închiși pentru Hristos au fost duși de 4 Îngeri în pa- 
radis, unde au găsit pe alți martiri: Jocundus, Saturnius, Artaxius, care au fost arși 
de vii în prigoană şi pe Tuintus, care a murit în închisoare. Au întâlnit pe epis- 
copul Optatus și pe preotul Aspasius, care erau certaţi între ei și stăteau despărțiți şi 
trişti, iar martirii i-au rugat să se ierte unul pe altul şi să se împace. Ne minunăm de 
asemenea descoperiri ale lui Dumnezeu și Îl strigăm, cu recunoştinţă: Aliluia! 

Icosul 6 

Dorind din tot sufletul să aibă parte de moarte mucenicească, Felicitas, slujnica 
Sfintei Perpetua, s-a rugat lui Dumnezeu să îi uşureze naşterea mai repede, fiind în- 
sărcinată în luna a opta, iar Dumnezeu a invrednicit-o de bucuria muceniciei, acea- 
sta născând o fetiță și astfel putând să sufere și ea martiriul, căci Justiția romană 
interzicea executarea unei femei însărcinate. Sfânta Felicitas, împreună cu Sfânta 
Perpetua, rugați-vă pentru noi păcătoşii care înălțăm aceste cuvinte sărace de lau- 
dă: 

Bucură-te, Sfântă Perpetua, ceea ce te-ai învrednicit de dulceaţa Raiului încă de pe 
pământ; 

Bucură-te, că ai fost dusă în Rai unde te-ai întâlnit cu fratele tău; 

Bucură-te, că ai primit încredințare despre bunătăţile Împărăției Cerurilor; 
Bucură-te, că te-ai luptat, din nou, cu diavolul sub chip de egiptean; 

Bucură-te, că l-ai învins încă odată chemând numele lui Hristos; 

Bucură-te, că şi Saturus a adus, prin rugăciune, împăcarea dintre episcop şi preot; 
Bucură-te, Sfântă Felicitas, cerându-l lui Dumnezeu să laşi lumea pământească 
pentru cea cerească; 

Bucură-te, că Dumnezeu ţi-a uşurat povara ca să poţi să Îl mărturiseşti și tu; 
Bucură-te, cea binecuvântată cu mila Domnului; 

Bucură-te, Sfântă muceniță Perpetua, aducând biruință neîncetată în lupta cu 
vrăjmaşii văzuţi şi nevăzuţi! 


Condacul 7 

În ajunul pătimirii, pe când mucenicii luau ultima cină numită agapă (masa drago- 
stei), s-au strâns păgânii curioşi să-i privească. Dar Saturus i-a mustrat, zicându-le: 
„Nu vă este de ajuns ziua de mâine? Azi prieteni, mâine duşmani! Întipăriţi-vă bine 
în minte, însă, feţele noastre ca să ne recunoașteți în ziua aceea, ziua judecății!” 
Auzind acestea, păgânii s-au retras înfricoșaţi, iar mulți au crezut în Hristos, căci 
mucenicii Îi cântau veseli lui Dumnezeu: Aliluia! 


Icosul 7 

A1 fost dusă la arena unde se chinuiau creştinii, Sfântă muceniță Perpetua, fiind în- 
tâmpinată la poartă de scumpa ta mama, lulia care ţi-a dat sărutarea cea mai de pe 
urmă şi blagoslovindu-te, ţi-a dăruit cinstitul voal al Sfintei muceniţe Potamiana, 
sora ei, iar tu, acoperită cu această sfântă podoabă, te-ai dus în arenă cântând vo- 
ioasă imnul mucenicilor. Te rugăm să primeşti din partea noastră acest umil dar de 
laude: 

Bucură-te, tănără creştină neînfricată de chinuri şi de suferinţe; 

Bucură-te, dându-ne şi nouă necurmată rugăciune și putere; 

Bucură-te, călăuzindu-ne spre arena unde să ne luptăm cu patimile şi păcatele; 

Bucură-te, învelindu-ne cu voalul înmiresmat al rugăciunii tale; 

Bucură-te, căci alungi fiarele sălbatice cu chip de om care vor să ne sfâșie; 
Bucură-te, că spulberi pe loc atacurile cele viclene ce vin fără oprire asupra noa- 
stră; 

Bucură-te, zdrobind sub călcâiul tău ura şi răutatea vrăjmașilor noștri văzuți şi ne- 
văzuţi; 

Bucură-te, fiind cu noi neîncetat în luptele duhovnicești; 

Bucură-te, cea care ne aduci bucuria neîntreruptă a contopirii inimii cu Hristos; 
Bucură-te, căci nu laşi să se întoarcă asupra noastră răul odată învins; 

Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuți! 


Condacul 8 

Atât de adâncită erai în rugăciune, Sfântă muceniță Perpetua, încât deşi coasta ţi-a 
fost străpunsă de coarnele unui taur fioros care apoi te-a aruncat în văzduh, ai căzut 
leşinată și când ţi-ai venit în fire ai întrebat-o mirată pe slujnica ta, Felicitas, pentru 
ce nu mai începe lupta şi abia târziu ai văzut voalul scăldat în sângele tău şi coasta 
străpunsă de taur, iar pentru aceasta Îi strigai necontenit lui Dumnezeu: Aliluia! 


Icosul 8 

Cu mintea pironită la cer nu ai simțit nici frica nici durerea, sfântă binecuvântată de 
Dumnezeu, căci ardeai de dorul lui Hristos şi retrăiai Moartea Lui, de pe Golgota. 
Cu gândul la Pătimirile Domnului, durerea ta îți părea nimic, iar noi ne mirăm de 
acestea şi te chemăm cu cântare: 

Bucură-te, ființă pământească înveșmântată în har ceresc; 

Bucură-te, cea străpunsă în coastă ca Mântuitorul pe Cruce; 

Bucură-te, cu bucuria celor ce au încredințarea Vieţii veşnice; 

Bucură-te, nebiruită de fiara sălbatică, ceea ce ne dai cugetarea la Pătimirile lui 
Hristos; 

Bucură-te, aleasă nestemată a Bisericii ce-şi construieşte zidurile pe sângele muce- 
nicilor; 

Bucură-te, piatră de temelie pentru credinţa şi dragostea față de Dumnezeu; 
Bucură-te, căci ne aduci și nouă adâncimea rugăciunii; 

Bucură-te, căci ne dăruieşti şi nouă dezlipirea minţii de durerea trupească; 
Bucură-te, cea care ne lipeşti mintea de Dumnezeu, în suferinţă; 

Bucură-te, ceea ce ne duci sufletul la picioarele Crucii lui Hristos pe Golgota; 
Bucură-te, Sfântă muceniță Perpetua, aducând biruință neîncetată în lupta cu 
vrăjmaşii văzuţi şi nevăzuţi! 


Condacul 9 

Ritori, cei mult grăitori, nu vor putea niciodată să înțeleagă tăria ta, Sfântă muce- 
niță Perpetua şi nici îndrăzneala pe care ai avut-o în a-L mărturisi pe Hristos, 
Mântuitorul nostru. Dar tu ai fost întărită de EI căci şi EI te dorea în cetele lui de 
Sfinte muceniţe și Duhul Sfânt ardea în tine ca o făclie nestinsă căci respirai doar 
cu inima înălțată la Cer, strigându-L pe Dumnezeu: Aliluia! 


Icosul 9 

Văzând că nu ai murit, păgânii te-au dus în mijlocul arenei căci era obiceiul ca cei 
care nu erau sfâşiați de fiarele sălbatice să moară prin tăierea sabiei. Văzând ne- 
iscusinţa tânărului călău care te lovise de două ori la gât, i-ai spus, Sfântă Perpetua: 
„Prietene, nici în jumătate nu ai curajul meu, nu te tulbura, loveşte - uite aici!” ară- 
tându-i locul unde să lovească, iar acesta, făcând întocmai, a săvârşit chinurile tale, 
iar tu ai rostit ultimele tale cuvinte: „O, Doamne, ce bucurie este să moară cineva 
pentru Tine!” Ne închinăm, până la pământ, în faţa jertfei şi curajului tău, şi te stri- 
găm: 

Bucură-te, porumbel albit în sângele muceniciei; 

Bucură-te, căci ai zburat spre Împărăţia lui Dumnezeu; 

Bucură-te, aripi strălucitoare de iubire şi jertfă; 

Bucură-te, neclintită în moarte şi neînfricată, în chinuri; 

Bucură-te, căci vieţuieşti în veşnicia Luminii nepieritoare; 

Bucură-te, auzindu-ne strigătele de rugăciune şi pocăință; 

Bucură-te, ridicându-ne din însângerarea pricinuită de patimi; 

Bucură-te, spălându-ne cu Apa vieţii, ce vine odată cu mila lui Dumnezeu; 
Bucură-te, cu bucuria de a muri pentru Dumnezeu și de a învia în sânurile Raiului; 
Bucură-te, Sfântă muceniță Perpetua, aducând biruință neîncetată în lupta cu 
vrăjmaşii văzuţi şi nevăzuţi! 


Condacul 10 

Saturus, fiind grav rănit de un leopard care-i făcuse o muşcătură mare din care cur- 
gea din abundență sângele și păgânii în delir strigând: „Mântuit, spălat; mântuit, 
spălat”, ca unul care primise Botezul sângelui, a cerut soldatului Pudens să-şi scoa- 
tă inelul din deget şi, înmuindu-l în sângele răni sale, i l-a dat „ca semn al iubirii şi 
ca amintire a sângelui său”. Doamne! Aceștia au fost mucenicii Tăi, plini de curaj 
şi renunțare la viaţă pentru Tine! Te rugăm dă-ne şi nouă măcar o fărâmă din pute- 
rea lor de a Te mărturisi, ca să Îţi strigăm și noi, cu ei, în Ceruri: Aliluia! 


Icosul 10 

După săvârşirea ta, Sfântă muceniță Perpetua, bătrâna ta mamă s-a apropiat şi a 
luat înapoi voalul Sfintei Potamiana, care acum era înroşit cu alt sânge, la fel de 
scump, iar tu priveai deja toate acestea din cămara Mirelui cel Ceresc, primită fiind 

în Împărăţia lui Dumnezeu. Te rugăm să nu ne uiţi pe noi cei ce trăim încă în lume 
şi te chemăm cu drag; 

Bucură-te, alinarea suferințelor și balsamul fricilor noastre; 

Bucură-te, luminarea celor ce cred că s-au pierdut de Dumnezeu; 

Bucură-te, vindecarea celor bolnavi trupește şi sufletește; 

Bucură-te, mângâierea celor pe moarte, aducând speranța mântuirii; 

Bucură-te, învierea sufletelor împietrite în patimi; 

Bucură-te, curăţarea prin sângele tău, a necurăţiei din inima noastră; 

Bucură-te, Sfinte Saturus, dăruindu-ţi inelul însângerat ca semn al iubirii; 
Bucură-te, căci ai fost ostaş credincios lui Hristos; 

Bucură-te, cel scăldat în lumina veşnică a Paradisului ceresc; 

Bucură-te şi dă-ne şi nouă curajul tău, sfinte; 

Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuţi! 


Condacul 11 

Bărbăţia ta a uimit mulțimea păgânilor de la arenă, Sfântă muceniţă Perpetua, iar 
pe creștini 1-a umplut de curaj. Te rugăm să ne ajuţi în toate încercările vieții ca 
mântuiţi, să ne bucurăm și noi să Îi cântăm lui Dumnezeu, cu tine, în Rai: Aliluia! 


Icosul 11 

Prin moartea mucenicească te-ai săvârșit, Sfântă Perpetua, cea mai nobilă fiică a 
Carhidonului, adăugând o slavă mai mare la numele strălucit al familiei lui Anon, 
iar la cer ai dobândit cununa cea neveştejită din mâinile lui Hristos, Începătorul 
mucenicilor şi Dumnezeul Slavei. Te chemăm cu drag: 

Bucură-te, ceea ce vesteşti primăvara în viaţa noastră; 

Bucură-te, căci prin tine, se împlinesc rugăciunile noastre; 

Bucură-te, înflorirea ghioceilor din inimile străpunse de Iubirea lui Hristos; 
Bucură-te, mănunchi de petale albe şi rouă înmiresmată; 

Bucură-te, căci prin tine, se topeşte gheaţa din sufletele rugătorilor; 

Bucură-te, vestitoarea mântuirii, perpetuă biruinţă şi rugăciune pentru noi la Dum- 
nezeu; 

Bucură-te, aducătoarea bucuriei, continuu ajutor în lupta cu cel rău; 

Bucură-te, liniştitoarea tulburării, necurmată straţă a minţii Și a inimii; 

Bucură-te, cea plină de darurile Duhului Sfânt; 

Bucură-te, cea contopită cu Hristos încă de pe pământ; 

Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuţi! 


Condacul 12 

Creştinii nu au uitat mucenicia ta, Sfântă Perpetua, căci pe mormintele tuturor creş- 
tinilor care au murit în acea zi în arenă au construit mai apoi o mare Biserică drept 
amintire a mărturisiri voastre neînfricate și I-au cântat lui Dumnezeu: Aliluia! 


Icosul 12 

Mărturie a jertfei tale, Sfântă mucenițţă Perpetua, stă şi acest cântec acatist, pe care 
te rugăm să îl primeşti ca dar umil din partea noastră, a celor care te iubim și te cin- 
stim ca vrednică mireasă a lui Hristos, Dumnezeul nostru. Din adâncul inimilor te 
chemăm şi te lăudăm: 

Bucură-te, prietena noastră de nădejde, în necazuri şi strâmtorări; 

Bucură-te, lumina noastră la veghea de seară; 

Bucură-te, ocrotitoarea celor ce caută mântuire; 

Bucură-te, braţe calde cu care ne îmbrăţișezi când plângem; 

Bucură-te, venind în mijlocul nostru când suntem atacați de ispite; 

Bucură-te, distrugând intrigile oamenilor răi care viclenesc în ascuns; 

Bucură-te, putere venită de la Hristos, Mirele tău; 

Bucură-te, întărire când simţim că ne lasă răbdarea; 

Bucură-te, luminarea gândurilor când suntem nehotărâți; 

Bucură-te, vindecarea bolilor de gât şi de cap; 

Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuţi! 


Condacul 13 (de 3 ori) 

O, slăvită muceniţă Sfântă Perpetua, tu cea care l-ai învins pe diavol zdrobindu-l 
sub călcâi, primind cununa muceniciei și trăind acum cu Îngerii în Rai, adu primă- 
vara şi în sufletele noastre. Zdrobeşte şi pentru noi ispitele și uneltirile vrăjmașşilor 
văzuţi și nevăzuţi, distruge blestemele, mai ales cele de la părinți și alungă viforul 
care ne îngheaţă inima şi nu ne lasă să ne rugăm. Fii apărătoarea noastră, aducân- 
du-ne biruință neîncetată, ca, bucuroşi şi izbăviţi de rău, să Îl chemăm pe Dumne- 
zeu cu glasuri neobosite: Aliluia! 


Apoi, se spune iarăşi: 


Icosul 1 

Îngerii din ceruri s-au mirat de dragostea ta pentru lisus Hristos, Mântuitorul sufle- 
telor noastre, căci ţi-ai mărturisit până la moarte iubirea pentru El, Sfântă muceniţă 
Perpetua, fiind primită în Cetele cereşti. Iar noi ne închinăm jertfei tale şi te che- 
măm: 

Bucură-te, tănără la trup dar plină de înţelepciune; 

Bucură-te, cea luminată de învăţătura Evangheliei; 

Bucură-te, crezând doar în lisus Hristos şi murind pentru EI; 

Bucură-te, lăsând deoparte deşertăciunea lumească; 

Bucură-te, cea neoprită de la mărturisirea credinţei; 

Bucură-te, neînfricată mireasă a lui Dumnezeu Fiul; 

Bucură-te, făclie arzătoare de dragostea pentru Hristos; 

Bucură-te, lumină ce aduci bucurie celor întemnițați; 

Bucură-te, lăsând toate bogăţiile lumești pentru Împărăţia lui Dumnezeu; 
Bucură-te, înger pământesc ce ai devenit prin jertfă de sânge, înger ceresc; 
Bucură-te, Sfântă muceniță Perpetua, aducând biruinţă neîncetată în lupta cu 
vrăjmaşii văzuţi şi nevăzuţi! 


Condacul 1 

Sfintei Perpetua, muceniţă a lui Hristos, Dumnezeul nostru, îi aducem laude şi cân- 
tări căci nu s-a înspăimântat de chinurile păgânilor şi a stat biruitoare morții celei 
pământeşti, dobândind cununa cea cerească. lar tu, Sfântă muceniță Perpetua, care 
acum te veselești în Raiul cel mult dorit de noi, ai grijă de sufletele noastre căci 
alergăm la tine și cu lacrimi îți strigăm: Bucură-te, Sfântă muceniță Perpetua, 
aducând biruinţă neîncetată în lupta cu vrăjmașii văzuți şi nevăzuți! 


Se zice apoi, această: 
Rugăciune 


Prigoniți de lume, înjunghiaţi de patimi, înlăcrimaţi de durere, încleștaţi de neca- 
zuri, copleșiți de boli te strigăm, Sfântă muceniţă Perpetua. Tu, care stai la picioa- 
rele tronului Sfintei Treimi, adu-ne aminte că Adam, cel căzut prin marea milă a 
lui Dumnezeu, a fost ridicat. Adu-ne aminte că Eva, cea mult păcătoasă, prin marea 
dragoste a lui Dumnezeu, a fost iertată. Ajută-ne să întipărim în mintea noastră și 
mântuirea lui Adam şi a Evei, căci ştim doar să ne legăm de căderea lor, ca o Justi- 
ficare a căderii noastre. Stă în puterea rugăciunilor tale, Sfântă muceniță Perpetua, 
să faci din viaţa noastră o ridicare neîntreruptă spre Împărăţia lui Dumnezeu. 


Tu, cea înjunghiată în coastă de cornul taurului cel nebun, care fiind atât de adân- 
cită în rugăciune, nu ai simțit nici rănirea, nici sângerarea, dă-ne şi nouă adâncimea 
rugăciunii aşa încât inima noastră să nu mai cadă niciodată de la picioarele Dom- 
nului nostru lisus Hristos. Păcatul ne strânge de gât, ne trage în negura prăpastiei, 
suntem înconjurați de ispite uneori greu de îndurat, dar alergăm la tine căci ştim că 
şi acum ai inima caldă și braţele deschise pentru noi, creștinii din vremurile ace- 
stea, aruncaţi la tot pasul în arena cu fiare sălbatice. 

Arată-ne mare milă, Sfântă Perpetua, mijloceşte pentru noi în lupta cu vrăjmașii 
văzuţi și nevăzuţi căci trăim război duhovnicesc > aprig pentru numele lui Hristos. În 
numele Lui, ajută-ne. În numele Lui, apără-ne. În numele Lui, adu-ne biruință veş- 
nică, Sfântă Perpetua, ca, izbăviți de răul din afară și de propria noastră fire, să te 
întâlnim în duh de bucurie acolo unde nu există nici întristare nici durere, în ag 
răua Sfintei Treimi. Amin! 


ŞI apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei muceniţe Perpetua şi ale tuturor Sfin- 
ilor, miluieşte-ne şi ne mântuieşte pe noi. Amin! 


XP PP 2 0 E E IE IP 3 3 3 IE IE II IE E E XX 
Xp XP XP IP IP 3 E 2 2 E IP 3 3 E E 0 E IP IP E E E XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Vieţile Sfinţilor - Martiriul Sfintelor Perpetua şi Felicitas şi al celorlalți 
creştini dimpreună cu dânsele 


Actul martiric al sfintelor Perpetua şi Felicitas, care au pătimit pentru Hristos 
împreună cu alți patru tineri creştini în timpul împăratului Septimiu Sever, este 
unul dintre cele mai complete şi preţioase dintre actele martirice pe care ni le-a 
transmis Antichitatea creştină, în forma lor originală, în limba latină, redactate de 
un martor ocular - după istorisirea autentică lăsată de Sfânta Perpetua şi după 
viziunea martirului Saturus, care a pătimit împreună cu ea. Se pare că Tertulian 
este cel care a construit începutul şi finalul descrierii actului martiric (la 
începutul anului 203 lua amploare în Cartagina - Africa - mişcarea fanaticilor 
contra creştinilor, după ce împăratul Septimius Severus dăduse un edict pentru 
interzicerea prozelitismului creştin). 


A fost deci arestată Vibia Perpetua, matroană romană, de 22 de ani, instruită şi 
bine educată, căci în afară de limba latină vorbea şi scria greceşte, care aparţinea 
unei familii înstărite, din oraşul Thuburbo Minus - azi Tebourba - situat la peste 
40 de km de Cartagina, căsătorită, având un copil mic pe care îl alăpta, având tată 
un păgân fanatic şi mamă pe jumătate creştină şi doi fraţi, unul catehumen şi altul, 
copilandru, care murise din cauza unui cancer al feţei. În momentul arestării era 
simplă catehumenă, adică nu primise încă botezul creştin. 

Odată cu ea au fost arestaţi doi tineri de condiţie liberă, dar modestă, Saturnius 
şi Secundulus, Felicitas, sclava Sfintei Perpetua şi sclavul Revocatus, toți 
catehumeni. Mai târziu s-a prezentat de la sine autorităţilor şi Saturus, catehetul 
lor; deci erau două creştine şi patru creştini. Numele martirelor Perpetua şi 
Felicitas şi ale martirilor care au pătimit împreună cu ele ni S-au păstrat şi din 
inscripția de pe piatra lor funerară, descoperită în 1907 de arheologul francez 
Delattre, în Basilica majorum, ridicată pe mormintele lor. 


Autorităţile municipale din Thuburbo, voind să se descarce de orice răspundere, au 
trimis cele două tinere femei şi pe cei patru tineri la Cartagina, unde au fost închişi 
într-o temniţă întunecoasă şi oribilă, probabil lângă palatul proconsulului, pe coasta 
colinei Bârsa. Comunitatea creştină din Cartagina, prin diaconii Tertius şi 
Pomponius, le-a venit imediat în ajutor, obţinând pe bani de la conducătorul 
închisorii o ameliorare a situației creştinilor închişi. Astfel, Perpetua a putut primi 
pe tatăl ei care, în zadar a încercat s-o înduplece să se lepede de creştinism, pe 
mama şi pe fratele ei, copilul pentru a-l alăpta, rudele şi prietenii, încât putând 
alăpta copilul, 1 s-a părut închisoarea "ca un palat”. De /a arestare şi pe tor 
parcursul martiriului, Perpetua este stăpânită de credinţa puternică în lisus 
Hristos, Care, cum credea ea, va suferi împreună cu ea şi cu ceilalți martiri şi de 
dorinţa neclintită de a deveni martiră, luptându-se în sine cu dragostea de 
mamă, faţă de copilul pe care îl alăpta şi de părinţii ei, care nu înțelegeau noua 
credinţă creştină şi nu se bucurau de martiriul ei. 


Perpetua şi cei dimpreună cu ea puteau primi în închisoare pe tatăl, mama şi fratele 
ei, rudele, prietenii şi cunoscuțţii. 


După câteva zile, Perpetua şi cei dimpreună cu ea au fost duşi în forul din 
Cartagina, spre a fi judecaţi de procuratorul Hilarianus. Cu toţii au refuzat să abjure 
credinţa creştină, spre marea indignare şi iritare a păgânilor. Perpetua n-a cedat nici 
rugăminților pline de lacrimile tatălui său. La sfârşitul interogatoriului, 
procuratorul Hilarianus le-a dat pedeapsa capitală: condamnare la moarte , fiind 
daţi fiarelor sălbatice în ziua de naştere a cezarului, (Geta, fiul împăratului 
Septimiu Sever), care corespunde datei de şapte martie anul 203. 

In aşteptarea pedepsei, martirii sunt duşi din nou în carceră. Perpetua are acum 
două noi viziuni. 


Catehetul Saturus a avut şi el o viziune. Se făcea că martirii au fost duşi de patru 
îngeri în paradis, unde au găsit pe alți martiri: Jocundus, Saturnius, Artaxius, care 
au fost arşi de vii în prigoană şi pe Tuintus, care a murit în închisoare. 


Au întâlnit pe episcopul Optatus şi pe preotul Aspasius, care erau certaţi între ei şi 
stăteau despărțiți şi trişti, iar martirii i-au rugat să se ierte unul pe altul şi să se 
împace. 


Dintre martiri, Secundulus a murit mai înainte în închisoare. /elicitas, sclava 
Perpetuei, fiind însărcinată, a născut în luna a opta, în condiţii foarte grele, o 
fetiţă, pe care a luat-o s-o crească o soră creştină. Astfel, a putut să sufere şi ea 
martiriul împreună cu ceilalți, căci justiția romană interzicea ca o femeie 
însărcinată să fie executată. 


In ajunul pătimiru, pe când martirii luau ultima cină, numită agapă (masa 
dragostei), s-au strâns păgânii, curioşi să-i privească. Dar catehetul Saturus 1-a 


au crezut în Hristos. 


A doua zi, martirii, două femei şi trei tineri, au suferit pătimirea pentru Hristos în 
amfiteatrul din Cartagina, înţesat de lume. 

În timpul pătimirii, Saturninus şi Revocatus au fost atacați de un leopard şi de 
un urs, Saturus, de un leopard, iar Perpetua şi Felicitas, de o vacă sălbatică. Un 
oarecare catehumen, cu numele Rusticus, a încurajat-o continuu pe Perpetua. 
Saturus, fund grav rănit de un leopard care-i făcuse o muşcătură mare din care 
curgea din abundență sângele şi păgânii în delir strigând: "Mântuit, spălat; mântuit, 
spălat", ca unul care primise botezul sângelui, a cerut soldatului Pudens să-şi 
scoată inelul din deget şi, înmuindu-l în sângele rănii sale, i l-a dat "ca semn (al 
iubirii) şi ca amintire a sângelui său". După atacul fiarelor, martirii au fost duşi în 

mijlocul amfiteatrului, unde li s-au tăiat capetele. Perpetua, văzând ezitarea gla- 
diatorului, i-a dus singură la gât mâna lui tremurătoare. 


Pe mormintele celor cinci martiri, s-a ridicat mai târziu în Cartagina o mare 
basilică, Basilica majorum. 

